2018. gada 21. novembrī Rīkojums Nr. 624

Rīgā (prot. Nr. 53 30. §)

**Par apropriācijas pārdali**

1. Atbalstīt apropriācijas pārdali no Izglītības un zinātnes ministrijas 2018. gada budžeta apakšprogrammas 01.07.00 "Dotācija brīvpusdienu nodrošināšanai 1., 2., 3. un 4. klases izglītojamiem" 31 471 *euro* apmērā un Izglītības un zinātnes ministrijas 2018. gada budžeta apakšprogrammā 01.15.00 "Sociālā atbalsta programma vispārējās izglītības pedagogiem" prioritārajam pasākumam "Par vispārējās izglītības pedagogu, kuri trīs gadus pirms pensionēšanās vecuma sasniegšanas pašvaldību dibināto skolu likvidācijas vai reorganizācijas gadījumā zaudē darbu, sociālā atbalsta sistēmas izveidi" piešķirtā finansējuma 163 529 *euro* apmērā uz Izglītības un zinātnes ministrijas 2018. gada budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā" 195 000 *euro* apmērā, lai 2018. gadā segtu izdevumus saistībā ar Latvijā paredzēto nacionālas nozīmes starptautisku sporta sacensību organizēšanu 2019. gada janvārī, tai skaitā:

1.1. 2019. gada FIL pasaules kausa posma kamaniņu sportā organizēšanai (biedrībai "Latvijas Kamaniņu sporta federācija") – 120 000 *euro*;

1.2. 2019. gada IBSF Eiropas kausa posma skeletonā un bobslejā divniekiem organizēšanai (biedrībai "Latvijas Bobsleja un skeletona federācija") – 75 000 *euro*.

2. Atbalstīt apropriācijas pārdali no Izglītības un zinātnes ministrijas 2018. gada budžeta apakšprogrammas 01.07.00 "Dotācija brīvpusdienu nodrošināšanai 1., 2., 3. un 4. klases izglītojamiem" 100 000 *euro* apmērā uz Izglītības un zinātnes ministrijas 2018. gada budžeta apakšprogrammu 09.04.00 "Sporta būves" valsts pārvaldībā esošo nacionālo sporta bāzu attīstībai, tai skaitā:

2.1. sabiedrības ar ierobežotu atbildību "Bobsleja un kamaniņu trase "Sigulda"" infrastruktūras attīstībai, kā arī inventāra un aprīkojuma iegādei – 50 000 *euro*;

2.2. sabiedrības ar ierobežotu atbildību "Sporta centrs "Mežaparks"" infrastruktūras attīstībai, kā arī inventāra un aprīkojuma iegādei – 50 000 *euro*.

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. un 2. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidents Māris Kučinskis

Izglītības un zinātnes ministrs Kārlis Šadurskis